ข่มขืนอีกแม่เฒ่า 70 (ชมคลิป)
ไอ้หื่นวิตถารเย้ยตำรวจก่อคดีที่12-ฐิติราชโวหนีไม่รอดแน่,หยามตำรวจชัดๆ แม่เฒ่าวัย 70 นครชัยศรี โดนไอ้หื่นจิตวิปริตบุกข่มขืนคาบ้านริมคลองอีกเป็นรายที่ 12 คนร้ายได้เงินสด 5 พันบาท พร้อมพระเครื่องเลี่ยมทองติดมือไปด้วย ด้านตำรวจ บช.ก.-บช.ภ.7 เต้นเรียกประชุมเครียด เผยแผนประทุษกรรมคนร้ายลักษณะเดียวกับที่เคยเกิดก่อนหน้า นาทีเดียวเสร็จกิจ,จากคดีสะเทือนขวัญในเขตพื้นที่ จ.นครปฐม และจังหวัดใกล้เคียง มีคนร้ายก่อเหตุข่มขืนหญิงชราต่อเนื่องมานานกว่า 5 ปี เริ่มตั้งแต่ปี 53 รวมทั้งหมด 9 คดี มีเหยื่อเสียชีวิตถูกฆ่า 2 ศพ แต่ยังไม่สามารถจับกุมคนร้ายจิตวิปริตได้ โดยก่อนนี้เจ้าหน้าที่ตำรวจมะงุมมะงาหราหาตัวคนร้าย ตั้งข้อสมมติฐานเป็นแรงงานต่างด้าวบ้าง เป็นคนงานต่างถิ่นที่เข้ามาทำงานในพื้นที่บ้าง ก่อนเหตุเงียบหายไปนาน จนกระทั่งวันที่ 22 ธ.ค.57 เกิดเหตุซ้ำอีกครั้ง คราวนี้ พล.ต.ต. ฐิติราช หนองหารพิทักษ์ รรท.ผบช.ก.มอบหมายให้ พ.ต.อ.อัคราเดช พิมลศรี รรท.ผบก.ป. ประสาน พ.ต.อ.นภันต์วุฒิ เลี่ยมสงวน ผกก.ฝอ.สพ.จัดชุดสืบสวน 9 ชุด ประสานตำรวจภูธรภาค 7 ร่วมกันแกะรอยหาตัวฆาตกรจิตวิปริตอีกครั้ง โดยพบเหยื่อผู้เฒ่าอีก 2 รายที่ตกเป็นเหยื่อ แต่ผู้เสียหายไม่ได้เข้าแจ้งความ ขณะที่ พล.ต.อ.จรัมพร สุระมณี ที่ปรึกษา ผบ.ตร.นำเจ้าหน้าที่ สพฐ.เข้าตรวจสอบที่เกิดเหตุร่วมแล้ว,ล่าสุดเกิดคดีข่มขืนแม่เฒ่าอีก 1 รายที่ จ.นครปฐม โดยเมื่อเวลา 03.00 น. วันที่ 25 ม.ค. พ.ต.ท. นาวิน ทรงละออ พนักงานสอบสวนผู้ชำนาญการ (พงส.ผนก.) สภ.นครชัยศรี จ.นครปฐม ไปสอบสวนเหตุคนร้ายบุกงัดบ้านแล้วข่มขืนหญิงชรา ก่อนชิงทรัพย์หลบหนี เหตุเกิดที่บ้านหลังหนึ่งริมคลองรับน้ำมหาสวัสดิ์ โดยบ้านเกิดเหตุเป็นบ้าน 2 ชั้นกึ่งปูนกึ่งไม้ เนื้อที่ 1 ไร่ มีรั้วรอบขอบชิด พบซากสุนัขเพศผู้ สีน้ำตาลนอนตายอยู่ข้างบ้าน 1 ตัว ลักษณะถูกวางยาเบื่อน้ำลายฟูมปาก บริเวณหน้าต่างหน้าบ้านมีร่องรอยงัดแงะ พบนางเมรี (นามสมมติ) อายุ 70 ปี เจ้าของบ้าน และเป็นผู้เสียหาย นั่งอยู่ในสภาพหวาดกลัว ที่ใบหน้าและริมฝีปากมีรอยฟกช้ำ มีลูกชายและญาติๆคอยปลอบใจ,โดยเหยื่อเฒ่าวัย 70 ปี ให้การเบื้องต้นว่า เมื่อเวลา 01.00 น. ตนอยู่บ้านคนเดียว ขณะนอนหลับอยู่ รู้สึกตัวมีคนร้ายสวมเสื้อดำ กางเกงดำ สวมหมวกไหมพรมเห็นใบหน้า มีไฟฉายคาดหัว รูปร่างกำยำแข็งแรง ไหล่กว้าง สูงประมาณ 160-170 ซม. มือหยาบกร้าน สำเนียงคนภาคกลาง ใช้มีดคล้ายมีดอีโต้จ่อที่คอขู่ว่าอย่าส่งเสียง ก่อนถลกผ้าถุงแล้วข่มขืนจนเสร็จ จากนั้นคนร้ายได้รื้อทรัพย์สินแล้วหลบหนี จึงรีบโทรศัพท์หาลูกชายให้มาช่วยเหลือ ส่วนทรัพย์สินที่หายไปเป็นพระเลี่ยมทอง หลวงพ่อวัดไร่ขิง พร้อมเงินสดอีก 5 พันบาท หลังสอบปากคำเสร็จ เจ้าหน้าที่นำตัวนางเมรีส่งตรวจที่ รพ.ศูนย์นครปฐม เพื่อหาร่องรอยการข่มขืน และตรวจดีเอ็นเอของคนร้ายเก็บไว้,ต่อมาเวลา 08.00 น. พล.ต.ท.โสภณ พิสุทธิวงษ์ ผช.ผบ.ตร.ดูแลพื้นที่ ภาค 7 เผยหลังไปตรวจที่เกิดเหตุว่า ลักษณะการก่อเหตุของคนร้ายมีพฤติกรรมเหมือนกับคนร้ายที่ก่อเหตุต่อเนื่องหลายพื้นที่ คดีนี้เป็นคดีที่ 10 ที่มีการแจ้งความ โดยการก่อเหตุมีลักษณะเดียวกันคือ ก่อเหตุในเวลาหลังเที่ยงคืน เลือกเหยื่อที่มีอายุมากอาศัยอยู่คนเดียว และใช้อุปกรณ์งัดหน้าต่างหรือประตูเข้ามาลักทรัพย์ เหยื่อบางรายถูกข่มขืน หรือถูกทำร้าย หลังก่อเหตุจะหลบหนี ไปเหมือนกันทุกราย โดยไม่เอาอุปกรณ์สื่อสารของเจ้าทุกข์เช่นโทรศัพท์ไปด้วย อย่างไรก็ตาม เชื่อแน่ว่าคนร้ายไม่ได้มาจากทางน้ำหรือนั่งเรือมา เพราะในคลองรับน้ำเต็มไปด้วยผักตบชวา และมีกอสวะแน่น ส่วนตำหนิรูปพรรณคนร้าย ผู้เสียหายให้การเหมือนกับผู้เสียหายรายอื่นๆ พร้อมกันนี้ได้แจกภาพสเกตช์ที่สเกตช์ภาพจากคำบอกเล่าของผู้เสียหายหลายรายให้ฝ่ายสืบสวนนำไปเป็นเบาะแส,ช่วงบ่ายวันเดียวกัน พล.ต.ต.ฐิติราช หนองหารพิทักษ์ รรท.ผบช.ก. พ.ต.อ.อัคราเดช พิมลศรี รรท.ผบก.ป. พ.ต.อ.ประเสริฐ พัฒนาดี พ.ต.อ.กรไชย คล้ายคลึง พ.ต.อ.อิทธิพล อัจฉริยะประดิษฐ์ รองผบก.ป. พ.ต.อ.สันติ ชัยนิรามัย ผกก.4 บก.ป. พ.ต.อ.ภูมินทร์ พุ่มพันธุ์ม่วง ผกก.5 บก.ป. เดินทางไปดูที่เกิดเหตุ ก่อนเข้าร่วมประชุมกับ พล.ต.ต.สุทธิพงษ์ วงษ์ปิ่น รอง ผบช.ภ.7 และเจ้าหน้าที่ที่เกี่ยวข้องที่ห้องประชุม สภ.นครชัยศรี พล.ต.ต.ฐิติราชกล่าวหลังการประชุมว่า จากการสอบถามชาวบ้านใกล้ที่เกิดเหตุ พบเห็นคนร้ายคล้ายภาพสเกตช์มาพักอาศัยในวัดใกล้ที่เกิดเหตุก่อนหายตัวไป ได้ให้ชุดสืบสวนติดตามตัวเร่งด่วนแล้ว ถึงขณะนี้ มีคดีข่มขืนต่อเนื่องเกิดขึ้นทั้งหมด 12 ครั้ง รับแจ้งความ 10 คดี ผู้เสียหายไม่เข้าแจ้งความ 2 คดี โดยคดีที่เกิดขึ้นใหม่พบว่าคนร้ายได้วางยาเบื่อหมาก่อนที่จะเข้าไปในบ้าน แผนประทุษกรรมคล้ายกับ 2-3 คดีที่ผ่านมา เน้นบ้านที่อยู่ในสวน ติดคลองและมีหญิงสูงอายุพักอยู่เพียงลำพัง ทั้งนี้เจ้าหน้าที่ตำรวจเชื่อมั่นว่า จะสามารถจับคนร้ายที่ก่อคดีต่อเนื่องนี้ได้แน่,มีรายงานว่า จากการสอบปากคำผู้เสียหายทุกคดีพบว่า คนร้ายเตรียมการมาอย่างดีในการก่อเหตุแต่ละครั้ง มีการดูพื้นที่เป้าหมาย ดูเหยื่อก่อนว่ามีใครอยู่ในบ้านบ้าง มีทางเข้าตรงไหน มีหมากี่ตัวพันธุ์อะไร รายละเอียดเหล่านี้ต้องใช้เวลาไม่ต่ำกว่า 2 อาทิตย์ จึงจะรู้พฤติกรรมต่างๆของคนในบ้าน โดย 2-3 คดีที่ผ่านมา ในบ้านที่มีสุนัขพันธุ์ต่างประเทศเลี้ยงไว้ คนร้ายจะไปหาไก่ทอดสับที่มีขายอยู่ในตลาด มาผสมยาเบื่อ นอกจากนี้ ทุกครั้งที่ลงมือข่มขืนจะไม่สวมถุงยาง ใช้เวลาประมาณ 1 นาทีเสร็จภารกิจ เป็นอย่างนี้เกือบทุกราย บางครั้งเมื่อบุกเข้าไปเจอผู้เสียหายจะถามหาเงินว่าซ่อนอยู่ตรงไหน มีผู้เสียหายรายหนึ่งโดนขู่ว่า เงินอยู่ไหน ให้เอาเงินมา อยากยาม้า เมื่อได้เงินแล้วจะข่มขืนเหยื่อใช้เวลาไม่เกิน 1 นาที ก่อนที่จะหลบหนี ถ้าผู้เสียหายร้องจะถูกคนร้ายกระทืบ บางคนตายบางคนบาดเจ็บเนื่องจากอายุมาก จากแนวทางการสืบสวนที่ผ่านมา คาดว่าคนร้ายอาจจะเป็นพวกคนงาน รับจ้างปอกมะพร้าว เนื่องจากเสื้อบางตัวที่คนร้ายทิ้งไว้มีใยมะพร้าวติดที่เสื้อ หรือเป็นคนงานรับถมดิน เนื่องจากมีผู้เสียหายหลายรายจำได้ว่ามีกลิ่นดินติดที่เสื้อ มีอยู่ 1 ราย ผู้เสียหายจำได้ว่าคนร้ายใส่เสื้อคอโปโล ที่กระเป๋าเสื้อปักอักษรตัวหนังสือว่าประเสริฐ แต่จำตัวล่างไม่ได้ คาดว่าน่าจะเป็นชื่อของบริษัท ส่วนนี้อยู่ระหว่างตรวจสอบ หาพยานหลักฐานเพิ่ม เพื่อติดตามจับกุมคนร้ายต่อไป,ขณะที่ พล.ต.ท.ประวุฒิ ถาวรศิริ โฆษกสำนักงานตำรวจแห่งชาติ กล่าวว่า พล.ต.อ.สมยศ พุ่มพันธุ์ม่วง ผบ.ตร.ได้สั่งการให้ ผบช.ภ.7 และรรท.ผบช.ก.เร่งติดตามผู้ร้ายรายนี้ พร้อมมอบหมายให้ พล.ต.อ.จรัมพร สุระมณี ที่ปรึกษา ผบ.ตร. ด้านนิติวิทยาศาสตร์ ลงพื้นที่เพื่อหาร่องรอยทางนิติวิทยาศาสตร์ประกอบในการติดตามจับกุมคนร้าย ขณะนี้เจ้าหน้าที่เร่งแกะรอยเส้นทางของคนร้ายและสอบสวนถึงตำหนิรูปพรรณ เพื่อเป็นแนวทางการสืบสวน ระดมกำลังเจ้าหน้าที่ตำรวจในพื้นที่ บก.ภ.จ.นครปฐม ออกหาข่าวคนแปลกหน้า รวมถึงคนต่างถิ่นที่เข้ามาในพื้นที่
หยามตำรวจชัดๆ แม่เฒ่าวัย 70 นครชัยศรี โดนไอ้หื่นจิตวิปริตบุกข่มขืนคาบ้านริมคลองอีกเป็นรายที่ 12 คนร้ายได้เงินสด 5 พันบาท พร้อมพระเครื่องเลี่ยมทองติดมือไปด้วย
ข่มขืน,หญิงชรา,แม่เฒ่า,ข่มขืนต่อเนื่อง,นครปฐม